Source: http://legislatie.just.ro/Public/DetaliiDocument/125158
Timestamp: 2019-04-24 16:48:11+00:00

Document:
ORDIN 1479 08/12/2010 - Portal Legislativ
ORDIN nr. 1.479 din 8 decembrie 2010privind aprobarea Regulamentului pentru compunerea şi portul echipamentului individual de protecţie de mare vizibilitate al personalului de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov, a normelor privind echiparea acestor categorii de personal, precum şi a regulilor pentru aplicarea acestora
Având în vedere prevederile art. 105 alin. (3) din Legea nr. 95/2006 privind reforma în domeniul sănătăţii, cu modificările şi completările ulterioare,în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,ministrul sănătăţii emite următorul ordin: + Articolul 1Se aprobă Regulamentul pentru compunerea şi portul echipamentului individual de protecţie de mare vizibilitate al personalului de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov, prevăzut în anexa nr. 1, care face parte integrantă din prezentul ordin. + Articolul 2Se aprobă Normele privind echiparea personalului de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov, precum şi regulile pentru aplicarea acestora, prevăzute în anexa nr. 2, care face parte integrantă din prezentul ordin. + Articolul 3Managerul general al serviciului de ambulanţă, în calitate de ordonator de credite, are obligaţia de a prevedea anual în bugetul de venituri şi cheltuieli fondurile necesare procurării echipamentului individual de protecţie prevăzut în anexele la prezentul ordin, pentru personalul de intervenţie. + Articolul 4 (1) Echipamentul individual de protecţie este unic şi obligatoriu pentru personalul de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov în timpul programului normal sau prelungit de lucru. ... (2) Portul echipamentului individual de protecţie în cadrul unor manifestări sau activităţi în afara programului normal sau prelungit de lucru se poate face numai cu aprobarea scrisă a managerului general al serviciului public de ambulanţă. ... + Articolul 5Portul altor echipamente individuale de protecţie, în alte culori, cu alte însemne, în altă compunere sau portul incomplet al uniformei şi echipamentului de protecţie de către personalul serviciilor publice de ambulanţă este interzis de la momentul achiziţionării echipamentului prevăzut în prezentul ordin de către serviciul de ambulanţă. + Articolul 6Managerul general are obligaţia să urmărească respectarea de către personalul de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov a prevederilor regulamentului pentru compunerea şi portul echipamentului de protecţie. + Articolul 7Prevederile prezentului ordin vor fi duse la îndeplinire până la data de 30 iunie 2011. + Articolul 8 (1) Dispoziţiile prezentului ordin nu se aplică personalului medical şi paramedical care activează în cadrul Serviciului mobil de urgenţă, reanimare şi descarcerare (SMURD). ... (2) Personalul medical şi paramedical care activează în cadrul SMURD este supus reglementării actelor normative emise de Ministerul Administraţiei şi Internelor. ... + Articolul 9Prezentul ordin se publică în Monitorul Oficial al României, Partea I.Ministrul sănătăţii,Cseke AttilaBucureşti, 8 decembrie 2010.Nr. 1.479. + Anexa 1REGULAMENTpentru compunerea şi portul echipamentuluiindividual de protecţie de marevizibilitate al personalului de intervenţie din cadrul serviciilorde ambulanţă judeţene şi al Serviciului de Ambulanţă Bucureşti - Ilfov1. Domeniul de aplicareObiectul prezentei descrieri este echipamentul individual de protecţie de mare vizibilitate al personalului de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov, denumit în continuare prescurtat uniformă.Uniforma este ansamblul vestimentar care asigură sănătatea şi securitatea utilizatorului şi semnalizează vizual prezenţa acestuia datorită caracteristicilor utilizate la confecţionare, fiind încadrat în categoria a II-a, conform Directivei Consiliului 89/686/CEE din 21 decembrie 1989 privind apropierea legislaţiilor statelor membre referitoare la echipamentul individual de protecţie, amendată prin directivele 93/68/CEE a Consiliului din 22 iulie 1993 de modificare a directivelor 87/404/CEE (recipiente simple sub presiune), 88/378/CEE (siguranţa jucăriilor), 89/106/CEE (produse pentru construcţii), 89/336/CEE (compatibilitate electromagnetică), 89/392/CEE (utilaje), 89/686/CEE (echipamente de protecţie individuală), 90/384/CEE (instrumente neautomate de cântărire), 90/385/CEE (dispozitive medicale implantabile active), 90/396/CEE (arzătoare de combustibili gazoşi), 91/263/CEE (echipamente terminale pentru telecomunicaţii), 92/42/CEE (boilere noi pentru apă caldă alimentate cu combustibili lichizi sau gazoşi) şi 73/23/CEE (echipament electric proiectat pentru a fi utilizat în anumite limite de tensiune), 93/95/CEE a Consiliului din 29 octombrie 1993 de modificare a Directivei 89/686/CEE privind apropierea legislaţiilor statelor membre referitoare la echipamentul individual de protecţie, 96/58/CE a Parlamentului European şi a Consiliului din 3 septembrie 1996 de modificare a Directivei 89/686/CEE privind apropierea legislaţiilor statelor membre cu privire la echipamentul individual de protecţie, respectiv în cap. II secţiunea a 3-a din Hotărârea Guvernului nr. 115/2004 privind stabilirea cerinţelor esenţiale de securitate ale echipamentelor individuale de protecţie şi a condiţiilor pentru introducerea lor pe piaţă, cu modificările ulterioare.Caracteristica de bază referitoare la semnalizarea prezenţei utilizatorului impune ca la confecţionarea uniformelor să se utilizeze materiale textile cu proprietăţi fotometrice, în culorile roşu-portocaliu fluorescent şi materiale retroreflectante argintii, aplicate sub formă de benzi, conform EN 471: 2003.Uniforma pentru personalul medical din cadrul serviciilor de ambulanţă, în funcţie de condiţiile specifice de utilizare, este de două tipuri, respectiv:A. uniformă de vară, compusă din următoarele articole de îmbrăcăminte: şapcă, tricou sau cămaşă, vestă, pantaloni şi pantofi;B. uniformă de iarnă, compusă din următoarele articole de îmbrăcăminte: cămaşă, jachetă sau haină matlasată, pantaloni matlasaţi şi bocanci.Aceste articole de îmbrăcăminte trebuie combinate astfel încât să se realizeze uniforma completă şi sunt destinate a fi utilizate ca îmbrăcăminte de protecţie capabilă să semnalizeze vizual prezenţa utilizatorului, pentru a fi detectat şi a fi bine văzut în condiţii periculoase, în orice condiţii de luminozitate, ziua şi noaptea în lumina farurilor, pentru prevenirea accidentării prin lovire sau coliziune cu mijloace de transport, în cazul lucrului pe căi de circulaţie rutieră, feroviară sau pe teren accidentat, atunci când culoarea acesteia este contrastantă cu cea a mediului.Uniforma trebuie să corespundă specificaţiilor din prezenta anexă.2. Descrierea uniformeiUniforma pentru personalul medical din cadrul serviciilor de ambulanţă se compune din diferite articole de îmbrăcăminte şi încălţăminte, conform tabelului de mai jos.Tabel - Componenţa uniformei
3. Personalizare cu însemnele specifice serviciului de ambulanţăPersonalizarea se realizează prin două proceduri:3.1. serigrafiere3.2. broderie3.1. Serigrafierea se aplică numai pe spatele produsului şi se realizează cu vopsele rezistente la minimum 50 de spălări, în culori contrastante faţă de materialul pe care se aplică, respectiv:- culoarea albă la tricou;- culoarea bleumarin la cămaşă şi jachetă.Logoul "SERVICIU DE AMBULANŢĂ" se serigrafiază liniar, unul sub altul, conform desenului din figura nr. 1.Serigrafierea numelui judeţului Vrancea în figura nr. 1 este exprimată exemplificativ. Dimensiunea literelor serigrafiate trebuie să fie de:- 2,5/0,7 cm pentru logoul "SERVICIU DE AMBULANŢĂ";- 4/1 cm pentru denumirea judeţului "...";- 4,5/1 cm pentru funcţia utilizatorului, care se va scrie la distanţă de 1 cm sub denumirea judeţului.3.2. Broderia se face prin coasere la maşini specializate cu program, cu aţă rezistentă la minimum 50 de spălări sau cu fir metalic argintiu.Aplicarea broderiei se face astfel:- pe material sau pe ecusoane, fixate cu bandă velcro pe faţa sau mânecile articolelor de îmbrăcăminte. Forma şi dimensiunile ecusoanelor trebuie să fie conform următoarelor specificaţii, respectiv conform figurilor nr. 3 şi 4.- A.1 Şapcă: ecuson, cusut pe centru faţă, cu dimensiunile de 5/6 cm şi "crucea vieţii cu 6 braţe" cu Ø 3 cm, conform desenului din figura nr. 2, pe fond bleumarin cu chenar alb, fond ecuson orange. - A.2 Tricou, A.3 Cămaşă, B.1 Cămaşă, B.2 Jachetă, B.3 Haină: personalizarea conţine 3 tipuri de ecusoane brodate, cu dimensiunile de (8 x 10) cm şi care conţin: "crucea vieţii cu 6 braţe" Ø 4,5 cm, pe fond bleumarin cu chenar alb + logoul "SERVICIU AMBULANŢĂ" cu litere de h = 0,8 cm, de culoare bleumarin + denumirea judeţului "...", cu litere de h = 1 cm, de culoare bleumarin, fixate prin bandă velcro. Fondul ecusonului este alb la A.2 Tricou şi de culoarea produsului pentru A.3 Cămaşă, B.1 Cămaşă, B.2 Jachetă şi B.3 Haină. Dispunerea acestora se face astfel:● ecusonul cu sigla serviciului judeţean se montează pe pieptul drept (figura nr. 3);● ecusonul cu "crucea vieţii cu 6 braţe" se montează pe mâneca stângă. - B.3 Haină: direct pe spate, pe platca de la partea superioară, cu următoarele dimensiuni: "crucea vieţii cu 6 braţe" Ø 14 cm, pe fond bleumarin cu chenar alb + logoul "SERVICIU DE AMBULANŢĂ" cu litere de h = 2,5 cm, de culoare bleumarin + denumirea judeţului "...", cu litere de h = 3 cm, de culoare bleumarin.Ecusoanele de identificare a profesiei, respectiv: medic, asistent, ambulanţier, conducător auto şi operator registrator, sunt detaşabile şi se fixează cu benzi velcro, pe faţa produsului, deasupra buzunarului stâng sau pe clapa de buzunar (A.2 Tricou). Dimensiunile acestora sunt de (9,5 x 3) cm şi sunt pe fond bleumarin cu chenar alb, cu litere de h = 0,9 cm, de culoare albă. Modelele de ecusoane sunt prezentate în figura nr. 4. Toate ecusoanele şi însemnele serviciului vor fi detaşabile şi fixate prin bandă velcro, cu excepţia şepcii, unde va fi cusut.4. Documente de referinţăArticolele de îmbrăcăminte care compun uniforma personalului de intervenţie din cadrul serviciilor de ambulanţă trebuie să îndeplinească prevederile legislative şi din standardele de cerinţă aplicabile, prezentate în continuare. Încercările se efectuează în conformitate cu standardele de metodă indicate în standardele de cerinţe, cu specificaţiile din prezentul document sau cu alte standarde naţionale sau internaţionale echivalente cu acestea.4.1. LegislaţieDirectiva 89/686/CEE , cu modificările ulterioare, Hotărârea Guvernului nr. 115/2004 privind stabilirea cerinţelor esenţiale de securitate ale echipamentelor individuale de protecţie şi a condiţiilor pentru introducerea lor pe piaţă, cu modificările ulterioare4.2. Standarde de cerinţe referitoare la echipamentul individual de protecţie- SR EN 340:2004 (EN 340:2003) "Îmbrăcăminte de protecţie. Cerinţe generale" (pentru oricare dintre articolele de îmbrăcăminte componente ale uniformei pentru personalul medical din cadrul serviciilor de ambulanţă)- SR EN 471+A1:2008 (EN 471:2003 + EN 471: 2003/A1:2007) "Îmbrăcăminte de semnalizare de mare vizibilitate pentru utilizare profesională. Metode de încercare şi cerinţe" (pentru articolele de îmbrăcăminte EIP categoria a II-a - îmbrăcăminte de semnalizare de mare vizibilitate pentru utilizare profesională şi component uniformă)- SR EN 342:2004 (EN 342:2004) "Îmbrăcăminte de protecţie. Ansambluri şi articole de îmbrăcăminte de protecţie împotriva frigului" [cu adaptări de metode şi calcularea izolaţiei termice conform SR EN ISO 9920: 2007 (EN ISO 9920: 2007) "Ergonomia ambianţelor termice. Determinarea izolării termice şi a rezistenţei la evaporare a unui ansamblu vestimentar"], (pentru haina matlasată şi pantalonul matlasat din componenţa uniformei de iarnă pentru personalul medical din cadrul serviciilor de ambulanţă) + Anexa 2NORMELEprivind echiparea personalului de intervenţie din cadrul serviciilorde ambulanţă judeţene şi al Serviciului de Ambulanţă Bucureşti - IlfovA. Uniformă de vară
REGULIpentru aplicarea normelor privindechiparea personalului de intervenţie din cadrul serviciilor deambulanţă judeţene şi al Serviciului de Ambulanţă Bucureşti - Ilfov + Articolul 1Beneficiază de uniformă, în condiţiile prezentelor norme, următoarele categorii de personal din cadrul serviciului de ambulanţă: medic, asistent, ambulanţier, conducător auto. + Articolul 2Echiparea personalului menţionat la art. 1, precum şi asigurarea cu echipament special de protecţie se fac potrivit normelor de echipament, cuprinse în tabelele A şi B din prezenta anexă. + Articolul 3Normele cuprind numărul de articole din care se compune uniforma de iarnă şi cea de vară pentru personalul menţionat la art. 1, pentru care serviciul de ambulanţă are obligaţia de a le asigura din bugetul serviciului de ambulanţă. + Articolul 4Personalul de intervenţie beneficiază de uniformele prevăzute în tabelele A şi B din prezenta anexă doar pentru perioada în care desfăşoară activităţi specifice în cadrul serviciilor de ambulanţă judeţene şi al Serviciului de Ambulanţă Bucureşti - Ilfov. + Articolul 5Uniformele aferente personalului de intervenţie din cadrul serviciilor de ambulanţă judeţene şi al Serviciului de Ambulanţă Bucureşti - Ilfov se achiziţionează conform legislaţiei privind achiziţiile publice. + Articolul 6Personalul care beneficiază de uniforme în condiţiile prezentelor norme este obligat să le întreţină adecvat şi să le utilizeze conform scopului prevăzut.-------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 1
 Articolul 2
 Articolul 3
 Articolul 4
 Articolul 5
 Articolul 6